Diari Oficial de la Generalitat Valenciana


Sumari del DOGV 9853, del 21-05-2024 (2024/4630)

ACORD de 9 de maig de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Pedro Juan Contell Puertes.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9853

Data del DOGV
:   21-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4630


Data del document
:   09-05-2024

Organisme emissor
:   Conselleria de Hacienda, Economía y Administración Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 9 de maig de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Pedro Juan Contell Puertes. [2024/4630]  
Núm. d'expedient: ABI 40/2024  
Causant: Pedro Juan Contell Puertes  
DNI: \*\*\*\*738\*\*  
Lloc i data de la defunció: València, el 8 de setembre de 2020  
  
Últim domicili: València  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant comunicació de la Tresoreria General de la Seguretat Social, de data d'entrada 19 d'octubre de 2023, número de registre d'entrada 7443, de la defunció de Pedro Juan Contell Puertes, amb DNI \*\*\*\*738\*\*, en estat civil divorciat.  
En la documentació aportada figura la renúncia notarial a l'herència del causant de les filles i del seu excònjuge, el certificat de defunció de Pedro Juan Contell Puertes, i el certificat d'actes d'últimes voluntats del causant, en el qual consta que va atorgar testament.  
De les actuacions dutes a terme per esta direcció general, es constata que va estar empadronat a l'Ajuntament de València.  
Constant que va atorgar testament, des d'esta Administració se'n va sol·licitar còpia.  
Rebuda la documentació requerida i no constant, en principi, l'existència de persones amb dret a heretar, correspon iniciar el procediment administratiu dirigit a efectuar la declaració de la Generalitat com a hereua abintestat.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent al que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribuïx l'article 13 del decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Pedro Juan Contell Puertes, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A este efecte, si esta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.  
  
València, 9 de maig de 2024. El director general de Patrimoni: Antonio Joaquín Woodward Poch.